CELEX: 32015L1139
Language: da
Date: 2015-07-13 00:00:00
Title: Kommissionens direktiv (EU) 2015/1139 af 13. juli 2015 om ændring af direktiv 2012/9/EU for så vidt angår gennemførelsesdatoen og fristen for overgangsperiodens udløb (EØS-relevant tekst)

14.7.2015   
            
            
               DA
            
            
               Den Europæiske Unions Tidende
            
            
               L 185/15
            
         KOMMISSIONENS DIREKTIV (EU) 2015/1139
   af 13. juli 2015
   om ændring af direktiv 2012/9/EU for så vidt angår gennemførelsesdatoen og fristen for overgangsperiodens udløb
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/37/EF af 5. juni 2001 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer (1), særlig artikel 9, stk. 2, og
   ud fra følgende betragtninger:
   
               (1)
            
            
               Bilag I til direktiv 2001/37/EF, der opstiller en liste over supplerende sundhedsadvarsler, der skal anføres på hver enkeltpakning af tobaksvarer i overensstemmelse med direktivets artikel 5, stk. 2, litra b), blev erstattet ved Kommissionens direktiv 2012/9/EU (2). Artikel 2 i direktiv 2012/9/EU, som ændret ved direktiv 2014/39/EU (3), fastsætter den 28. marts 2016 som frist for medlemsstaternes gennemførelse af direktivet og den 28. marts 2018 som udløbsdato for overgangsperioden, jf. direktivets artikel 3.
            
         
               (2)
            
            
               Europa-Parlamentets og Rådets direktiv 2014/40/EU (4), der ophæver direktiv 2001/37/EF med virkning fra den 20. maj 2016, fastsætter, at hver enkeltpakning af og eventuel ydre emballage om tobaksvarer til rygning skal være forsynet med kombinerede sundhedsadvarsler, der indeholder en af de tekstadvarsler, der er opført i bilag I til direktiv 2014/40/EU, og et tilhørende farvefotografi som specificeret i billedsamlingen i direktivets bilag II. Tekstadvarslerne i bilag I til direktiv 2014/40/EU er identiske med advarslerne i bilag I til direktiv 2001/37/EF, som ændret ved direktiv 2012/9/EU. Artikel 29 i direktiv 2014/40/EU fastsætter den 20. maj 2016 som frist for medlemsstaternes gennemførelse af direktivet, og artikel 30 i direktiv 2014/40/EU fastsætter den 20. maj 2017 som udløbsdato for overgangsperioden.
            
         
               (3)
            
            
               Fristen for gennemførelse af direktiv 2012/9/EU bør forlænges fra den 28. marts 2016 til den 20. maj 2016 for at skabe overensstemmelse mellem fristerne for gennemførelse af de nye tekstadvarsler, der fastsættes i det nævnte direktiv, og de nye kombinerede advarsler, der indføres ved direktiv 2014/40/EU. Det er også nødvendigt at skabe overensstemmelse mellem den overgangsperiode, der er fastsat ved direktiv 2012/9/EU, og den overgangsperiode, der er fastsat ved direktiv 2014/40/EU.
            
         
               (4)
            
            
               Foranstaltningerne i dette direktiv er i overensstemmelse med udtalelse fra det udvalg, der er nedsat ved artikel 10, stk. 1, i direktiv 2001/37/EF —
            
         VEDTAGET DETTE DIREKTIV:
   Artikel 1
   I direktiv 2012/9/EU foretages følgende ændringer:
   
               1)
            
            
               I artikel 2, stk. 1, ændres »28. marts 2016« til »20. maj 2016«.
            
         
               2)
            
            
               I artikel 3 ændres »28. marts 2018« til »20. maj 2017«.
            
         Artikel 2
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 3
   Dette direktiv er rettet til medlemsstaterne.
   
      Udfærdiget i Bruxelles, den 13. juli 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 194 af 18.7.2001, s. 26.
   
      (2)  Kommissionens direktiv 2012/9/EU af 7. marts 2012 om ændring af bilag I til Europa-Parlamentets og Rådets direktiv 2001/37/EF om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer (EUT L 69 af 8.3.2012, s. 15).
   
      (3)  Kommissionens direktiv 2014/39/EU af 12. marts 2014 om ændring af direktiv 2012/9/EU for så vidt angår gennemførelsesdatoen og fristen for overgangsperiodens udløb (EUT L 73 af 13.3.2014, s. 3).
   
      (4)  Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127 af 29.4.2014, s. 1).